બોડેલી તાલુકાના જબુગામ સહિત આજુબાજુના ગ્રામ્ય વિસ્તારોમાં છેલ્લા એક માસથી જબુગામ પંથકમાં કાળો કેર વર્તાવી રહેલા રોગચાળાથી હાહાકાર મચી ડેન્ગ્યુ જેવા ખતરનાક રોગના ભયથી આ વિસ્તારની પ્રજા ફફડી ઉઠી છે. ત્યારે જબુગામમાં ડેન્ગ્યુનો પગ પેસારો થઈ રહ્યો હોત તેમ ટુંકા સમયગાળામાં એક ડેન્ગ્યુ પોઝીટીવનો રીપોર્ટ મળી આવ્યો છે. જબુગામના મોચી ફળિયાના અરવિંદભાઈ પટેલ જે હાલ વડોદરાની હોસ્પિટલમાં સારવાર લઈ રહ્યા છે. પોઝીટીવ ડેન્ગ્યુ રીપોર્ટ આવતા જબુગામ સહિત પંથકવાસીઓમાં ભયનો માહોલ જોવા મળી રહ્યો છે. આરોગ્ય વિભાગ તથા પંચાયત તંત્ર રોગચાળાનો ફેલાતો અટકાવવા જરૂરી પગલાં ભરે તેવી લોકો માંગ કરી રહ્યાં છે.